Lo-Renz-O/malagasy-sentence huggingface dataset:
Nahoana, moa nahoana ny fo no tsy ho torovana raha sendra fahatsiarovana? Nahoana koa, nahoana no tsy ho adaladala raha zanaka malala tiana sy lalaina no indro re nalaina mbola vao maraina? Kanefa, raiko ô , izato hira ory asandratro eto izao, tsy sanatria akory ho faniniako anao fa mainka hanolorako indray aminao ilay manda vaovaon’ ny fanekem- pinoako tsy mbola niova loko! Satria mino aho f’ilay velomanay dia mandra- pihaona ihany. Satria mino aho f’ilay velomanay tsy hoe mandrakizay!
Antananarivo renivohi-paritany izy ireo no manohy ny fianarany. Misy ihany koa ny mandranto izany ambaratonga ambony izany any antsirabe. Amin’ireo mpianatra ireo, dia misy ny mianatra amin’ny oniversite tsy miankina ary misy ihany koa ireo mandranto fahaizana amin’ny oniversitem-panjakana. Tamin’ny fotoana nanaovana ny fanadihadiana dia miisa dimy ambiny folo ireo mpianatra amin’ny ambaratonga ambony ireo, ka ny folo dia mandranto izany eto antananarivo, ary ny dimy kosa dia any antsirabe. Toy izay sy toy izay no azo nanehoana ny tontolon’ny fanabeazana. Ny tontolon’ny fahasalamana indray no haseho manaraka eto.
F’izay tsy fanananay mbola azonay zakaina ihany leo ny vahoaka amin’ny adilahy pôlitika nisy teo amin’ny fitondrana. Nanandram-peo ny mpanoratra eto fa izay hahasoa ny fiainan’ny vahoaka no tokony hotadiavina. Ary avy hatrany dia asa fa tsy resa-be intsony. Ohatra 3 tononkalon-dratsifa, adala
Jamaa a n fivoriam-be jamaa 136. Jangwa a n toerana malalaka jangoany 137 januari a n janoary 138 jareife , a ; harato jarifa 139 jicho a ma- maso jereo macho 140 jini a n ma- fanahy any an’ala jiny itoeran’ny masina, tsi y fanahy ratsy any an’ala 141jirani a ma- mpifanolom-bodirindrina jirany namana 142 jivu a ma- lavenona jofo vovoka avaratra 143 johari a n firavaka johary lehilahy 144 jua a ma- masoandro mas va avaratra 145 jumaa a n zoma
Ny voany hono hamantarana ny hazo ka arakaraka ny asa sorany koa no hahasahian-dramatoa sophie nilaza fa isan’ireo sangany izy, indrindra raha ny hatanorany no jerena satria sady ’mipetrapetraka ny hevitra ambarany no fehezanteny manara-pitsipika no avoakany porofon’izany, dia tsy manitsy teny diso loatra ny mpanatontosa ny tantara nosoratany ; izy no mifidy ireo hira na feon- kira mandravaka ny tantarany ireo eo anelanelany indrindra eo amin’ny tantara. Araka ny hita ao amin’ny zaza navela dia feno soratra anaty fonoteny ny lahatsoratra nomeny ireo dia toromarika momba ireo mety ho fihetsiky aman- toetran’ny mpandray anjara, ny feon-kira na feo mandravaka ny tantara,
Mampiseho ny tononkalo fa maro ny olona no maniry ho lasa mpitondra, satria toa ahazoana manangona harena vetivety izany. Taomin’ny mpanoratra anefa ny mpamaky tsy ho roboka amin’izany satria tsy mifanaraka amin’ny sitrapon’andriamanitra izany. Na dia eo aza ny fanamparam-pahefana ataon’ny mpitondra, mety hahita fomba samihafa ihany ny vahoaka hilazany ny heviny. Manoloana izany, tonga ny fampiasan-kery. B-ny fampiasan-kery
Eto am-pamaranana tanteraka izao asa fikarohana izao dia tsiahivina fa ny olana fototra niorenan’ity asa ity dia ny fahitana ny tsy fahampian’ny tsikera ara-drafitra amin’ny fandinihana ny teny. Niantsona hatreo amin’ny fanoritsoritana fehezanteny fotsiny mantsy izy io fa tsy ampy ahazoana ny tena hevitry ny ambara, hany ka sahirana ny mpianatra rehefa mandray sy mampita hafatra. Noho izany, mila fomba fijery vaovao izay mifototra kokoa amin’ny tena fampiasana ny teny. Ny pragmatika eo amin’ny haiteny no mamaly izany filana izany ka io no nampiasaina tamin’ity fikarohana ity. Hofintinina eto ny vokatra azo tamin’ny fampiharana azy. Aorian’izany dia hatolotra ny lanjan’ny asa. Ary ny fanomezana ny sori-dalana misokatra amin’ny fanohizana ity asa ity no hamaranana azy. Famintinana ny vokatra azo
Eto ny fitodihana miatsinanana dia maneho ny fitsirian’ny aina fimposahan’ny masoandro tsy maty intsony ny olona hoseranina fa heverina ho nahazo aina vaovao, ka toy ny velona indray ny fiantsoana ny anarany amim-peo mafy dia manamafy ny maha velona azy ka afaka mihaino sy mahita ny zavatra rehetra atao mandritra ny serana raha fintinina dia toy izao ireo hevitra azo sintonina avy amin’ireo teny sy fihetsika ary fitaovana ampiasana mandritra ity seho ity fafana 09 maneho ny hevitra azo sintonina amin’ny teny sy fihetsika ampiasana amin’ny fiadiana lavaka
Mamerina ao am-pon’ny ankizy ny kolontsaina tena malagasy ratsimba georges raha nikalo indray ireo hira fanaon’ny ankizy fahiny. Nisy vanim-potoana tena nahatarafana ny firaisan-kinan’ny ankizy rehefa tonga ny harivariva, mifampitaona eny amin’ny kianja malalaka hiara-hikorana. Toa nitory fanomezan- kasina ny tanàna sy manome endrika azy mitaha amin’ny hafa izany. Manjaka ny fifandraisan’ny ankizy amin’ny zavaboaary sy ny tontolo manodidina azy, tsy mahagaga raha hira mandoko ny zavaboaary no tena ataon’izy ireo. Fara fahoriana ho an’ny ankizy tokoa izany tsy afaka hanatrika ny fihaonana amin’ireo namana ary indraindray aza dia horakorahan’ny hafa ireo tsy tonga satria tsy mba manao ny fanaon’ny olona fa mitokatokana tsy miray petsapetsa amin’ny manodidina. Maneho izany izay hita ao amin’ity tononkalo iray nataon-dratsimba georges ity diavolana ny alina izao ny lavi-kavana re manimanina, ny zaza tsy mety hilalao mahantra satria sain-kanina!
Ao amin’ny 11 sy 13 dia mindrana ny tenin’ny soratra masina na ny soratra amin’ny tapak’ila ilay olona mitory fitiavana ka eo am-panolorana azy izy dia efa afaka mamantatra ny fihetseham-pon’ilay notolorany azy. Mety hahazo valiny avy hatrany izy
Nankaleo an i sahondra ny fiainana satria tsy ao aminy mihitsy ny vintana tsara. Tsy nanam-pitokisana azy ny mpiara-monina taminy. Mpijangajanga sy mpangala-badin olona no fijerin i tojia azy zary nahadoroka ny sain i sahondra ny fieritreretana fa mihevitra ny tenany ho manao an-kisasaka ny fitiavana maloto izato zazavavy. Indrankindrafana tery ny lohany ary rikoriko ny fanahiny. Izany ve no fiheveran ny olona ahy? Tsy sasatra ny mandaroka ahy ny vintan-dratsy, ana aho! 216
Ny atao hoe famaritana araka ny nambaran’i aristote notaterin’i philippe breton dia fomba fanomezana hevitra ny zavatra iray am-pisainana sy voahevitra ary mampivoitra ireo hevitra tian-ko fantatra sy ilana fanazavana hentitra sy mazava momba ilay zavatra faritana, asongadina amin’ny fomba mifintina nefa feno ireo toetra mampiavaka ny zavatra iray ireo ary mivelatra amin’ny lafin-javatra samihafa124. Ny famaritana mandresy lahatra kosa dia fanasongadinana ireo lafin-javatra na toetra samihafa mandrafitra ny zavatra faritana sy manavaka azy amin’ny hafa mba hahafahana mahazo sary an-tsaina izany. Ny fampiasana azy ho tohan-kevitra no mihazona ny sain’ny olona resen-dahatra tsy hiala ao anatin’ny tontolon’ny fifandresen-dahatra noho izy tena fandrafetana ny zava-misy iainana ho isan’ny fomba iray azo andresen-dahatra 125. Ohatra amin’izany ity famaritana nalaina tao amin’ny ny fanagasiana, tak.06, ity ny atao hoe ny fanagasiana dia fanandratana izay maha-malagasy, ary ny fanandratana dia tsy fanafoanana ny zavatra hafa fa fametrahana zavatra sasany eo ambonin’ny zavatra hafa rehetra.
Toerana azo lazaina fa be mponina ihany ny kaominina ambanivohitra ambohitrandriamanitra. Hita ao amin’ny fokontany ambohitrinibe i sy ny fokontany ambohitrandriamanitra izay renivohitry ny faritra ny karazana ambaratongam-pampianarana, ny toeram-pivavahana samihafa, ny toeram-pitsaboana, nisongadina koa ny fanarahan’ny mponina ny finoana nentin-drazana sy ny finoana kiristianina. Hita soritra tato amin’ity toko ity ny fahasahiranan’ny ray aman-dreny, indrindra amin’ny lafiny fanabeazana ny zanany. Antony mahatonga izany ny tsy fahampian’ny fotodrafitra asa mahakasika ny sekoly , fa eo koa ny tsy fahampian’ny enti-manana amin’ny famoriana ireo fitaovam-pianarana, izay lafo tokoa, hany ka betsaka ny miraviravy tanana.
Raha ny hamaroan’ny mpianatra ao amin’ny lisea mahitsy, izay efa manodidina ny 1000, no jerena dia azo lazaina tokoa fa manomboka mampiditra ny zanany eny amin’ny ambaratonga faharoa ny olona na dia tsy mitovy amin’ny faharisihany tamin’ny fandefasana ny zanany ho eny amin’ny ceg aza izany. Tsy azo lavina fa saika nisy sekolim-panjakana ambaratonga faharoa vao nisokatra tao amin’ireo kaominina manodidina, ohatra tao amin’ny kaominina antanetibe mahazaza, mahabo, ampanotokana, fihaonana, mahavelona, na izany aza anefa, tsy dia nahitana fihenany firy ny mpianatra miditra ao amin’ity sekoly ity, araka ny nolazain’ny tompona andraikitra 76. Mba hahafantarantsika misimisy kokoa ny momba ny mpianatra dia hojerena manokana ny isan’ny mpianatra lahy sy vavy ary ny salan-taona.
Ho an’ny mpitondra fivavahana fidiran’ny fanahy ratsy ao anatin’ny olona iray no mahatonga ny ambalavelona. Ny olona tsy mahalala na tsy ampy fiarovana ara-tsaina sy ara-panahy no voan’io aretina io. Ireo olona sahirankirana amin’ny fivelomana mazàna no mitondra ny marary manatona ny mpitondra fivavahana. Miankina amin’ny fahavononan’ny olona ho sitrana ny fivavahana atao aminy satria andriamanitra tsy manampy izay tsy manampy ny tenany , hoy i pasitera john. Afaka miara-dalana amin’ny fitsaboana isan- karazany ny fivavahana rehefa mikendry ny hahasitrana. Azo atao ny misoroka ny ambalavelona miankina amin’ny fitondran-tena sy ny toe-panahy izany. Matetika ny vantombantotr’olona tia andrankandrana sy mbola tsy afaka misaina ny fiainany lavidavitra no tratry aretina. Endrika iray isehoan’ny faharatsian’ny fiarahamonin’olombelona io karazan’aretina iray io. Fitaovana fototra entina manao ny fitsaboana ny baiboly, izay tenin’andriamanitra ampy hanova ny zavatra rehetra, araka ny hevitr’izy ireo.
Ny andalana voalohany, filazan’ny mpanoratra ny anton-javatra tsy fankasitrahan’ny rafozana ny vinanto ny andalana faharoa sy fahatelo, ny vokatr’ izany tsy fahazoana sitraka amin’izay atao. Ao ireo tononkalo manana rafitra samihafa bambaray na ahitana isan’andalana tsy mitovy ao amin’ny andininy samihafa ny tononkalo bambaray lazaina fa bambaray ny tononkalo raha toa ka tsy misy afa-tsy andininy tokana. Mety hahitana andalana efatra ka hatramin’ny efapolo mahery anefa izany. Tahaka izany ny omeo azy ny azy tk.41 sy ny fimailo tk.13 .
Raha ampifandanjaina ny isan’ny mpianatra sy ny mpampianatra ao amin’ny lisea ambohimanarina dia hita manana tombony kokoa izy raha miohatra amin’ny lisea mahitsy. Raha miasa manodidina ny ora 20 isan- kerinandro eo ny mpampianatra ao amin’ity farany, eo amin’ny ora 12 ka hatramin’ny ora 16 eo no anjaran’ny mpampianatra ao amin’iry voalohany. Tsara ny manamarika fa na ny ao ambohimanarina na ny ao mahitsy dia samy tsy manaraka ny ora izay napetraky ny minisitera cf fafana 7 noho ny tsy fahampian’ny efitrano fianarana. Hampifanatrehana amin’ny fafana ny lanjan’ora iasan’ny mpampianatra ao amin’ireo sekoly roa ireo mba hampazava ny fampitahana ka ny taranja mlg sy ny hg no akana ohatra satria ny ora anaovan’ny kilasy rehetra ireo dia mitovy.
Manana ny fomba nanehoany ny olana fototra ny mpanoratra amin’ny alalan’ny fialalaovana ireo sarin-teny maro samihafa. Eo am-piandohana dia hita taratra ny fisian’ny epiphonème, izay mamintina ny fototry ny olan’ny mpandray anjara fototra. Maneho izany ny hoe nanja tantara lava ny momba ahy robena. Tantara tsy tiako hiverina ao an-tsaiko intsony
Tao amin’ny stms tamin’ny fanombohana ny lesona ihany no nahitana tombana tao amin’ity kilasy ity. Izany hoe ireo angona efa nananan’ny mpianatra tamin’ny vanim- potoana teo aloha no nofohazina tamin’ny alalan’ny fampahatsiahivana azy ireo izany.
Ny tamberim-pototeny antso eto dia natao hanehoana ny fahorian-tsain’i miaro mila vonjy, mila namana. Araka izany ny polyptote dia natao hanehoana ny kiakiakan’i miaro fa mila olon-kafa izy hanampy azy noho ny fahoriany. Rehefa dinihina dia toy ny tsy nianarana velively ireny fomba filazan-javatra ireny fa toy ny fanomezan-janahary66. Mbola nantitranterina io tamin’ny fampiasana ny gradation .
Ravoajanahary charles 1971 izay mpahaitantara no nanambara an’ izany taminay tamin’ny fampianarany, saingy tsy hitanay ny tahirin-kevitra momba izany. Ingahibe rainitovo no notateriny ho nilaza an’ izany. 77 protestanta ny jeneraly laroche. Nazoto nianatra teny malagasy, saika isan’andro, tamin’i cfrlr izy. Tsy nahafaly ny katolika izany. Zahao koa roland martin , efa voalaza, tak.62
Tena izy. Kanefa rehefa nisolo malagasy ny mpitondra io sekoly io dia voaray tao izy.344 efa tafaresaka tamin ny ben ny sekoly manao ho an ny teneny koa izy, izay tanan ny vazaha kanefa araka ny fiheverany dia tsy naharototra ny ben ny sekoly ny fahitana fa malagasy izy. 345 manaraka izany, sahin ny mpanoratra ihany koa ny nampiharihary ny tsy rariny nataon ny mpitondra vahiny.
Bako tsy alika aho akory, ka ataonao allez an! Tadidio tsara, fa raha nitsipaka izay fitiavanareo ny zanako, tsy tanteraka ny taminareo sy rolf! Ka mba hasio hajany ihany ny lahimatoam-badinareo ramatoa itý a! Ary ny fanambaniana ahy, mbola hivaly mafimafy kokoa aminao sy ny taranakao. Azo? Vero aza mifanozona kely an! Bako izay no tadiavina tsinona ka! Sady izaho masim-bava! Mbola tsy fay tamin’ny todim-pitiavako indray angaha, ka mila iantsoana tody hatramin’ny taranaka? Vero rehefa te hiady ianao, dia isika samy lehibe no aoka hifanandrina. Tsy misy idiran’ny ankizy izany. Bako marina tsy misy diso! Ka halefao àry ny ady e! Rangotra sa sintom-bolo? Tsipy rora sa kaikitra? Pasy aoka ry ireto a! Aoka marina e! Tsy misy fanajana ny maty mihitsy aminareo an! Amin’izay dia eto anatrehan’ny vatana mangatsiakan’ny rahalahiko mihitsy ianareo roa no mifamaly sy mifanasa vangy. Vero ka izy ihany koa no fositr’izao e! Tsy mahay miaina, nefa at? An-tranon’olona. Pasy mangina ho’aho ianareo aloha. Aoka izay ny fifamaliana! Samia mamonjy ny hataony avy. Mandehana ianao ry bako mody aloha! Ha! Sarotra alamina mihitsy ny vehivavy ka!
Manaraka izany, tompoko, ambonin’ny dinika fanomezam-boninahitra dia mbola eo ihany koa ny fady, izay sady haja hono, no lalàna masina. Koa indro izahay, manala sarona azy amin’ity vola kely voatsirambinay mianakavy. Satria ny tany, hono, mitandro ny aina aminy. Mpialoha tsiny ny fady, izay fanala, mba ho tompon’ny teniny ny olombelona amin’izao dinidinika ny amin’izay hahazoana ny ho solofo sy taranaka hamelo-maso mandrakizay tsy hahavery anarana eto amin’ny tanindrazana.
Tsy ny endrika ivelan’ny literatiora ihany no mambabo ny fo sy ny saina, araka ny hita teo aloha fa ny tara-kevitra enti-manabe ihany koa. Io tara-kevitra novolavolain’ny mpanoratra io no miako any amin’ny fo sy ny sain’ny olon-drehetra. Ankatoavin’ny mpandinika rehetra izany. Siméon rajaona dia nilaza fa anisan’ny maha-zava- kanto ny asa soratra ny tara-kevitra resahina, na ny hevitra sy ny fihetseham-po izay manana anjara asa tsy azo lavina amin’ny maha-zava-kanto vita amin’ny teny ny asa soratra izany. 104
Famintinana ity asa fikarohana ity dia mandalina ny fiantraikan’ny asa fampandrosoana niarahan’ny ta. Fa sy ny tantsaha tao amin’ny fokontany marololo, ao amin’ny kaominin’ambatosoratra, disitirika ambatondrazaka. Ny fanatsarana ny fari-piainan’ny tantsaha amin’ny alalan’ny fampiharana ny rakotra amin’ny fambolena no natao tamin’izany. Mizara telo lehibe ny asa asa fikarohana, ka toy izao manaraka izao izy ireo i. Fanoritsoritana sy fampahafantarana ny toerana nanaovana ny asa fokarohana marololo ii. Fampahafantarana ny ta. Fa sy ny fikambanana tantsaha fanantenana ary ny fiaraha- miasan’izy ireo iii ny vokatry ny fiaraha-miasan’ny fikambanana tsy miankina ta. Fa sy ny tantsaha tao marololo, ary ny tolo-kevitra sy ny soso-kevitra hanatsarana ny fomba fiasa resume notre recherche est basée sur l’étude des travaux de développement qui ont été réalisés par l’ong ta. Fa et les paysans locaux dans le fokontany marololo, commune ambatosoratra, district ambatondrazaka. Ce développement a pour but d’améliorer le niveau de vie de paysan par la progression de l’agriculture en utilisant le système agraire sous couverture végetal.
Nampianatra taranja malagasy tao amin ny kôlejy rasalama izy. Ny mpampianatra no tena antsoina hoe mpanabe, satria izany fanabeazana izany dia mahasahana ny maha olona manontolo ny vatana, ny saina, ny fihetseham-po amam-pitondran-tena, ary mivelatra amin ny tontolo sy ny fotoana samihafa.
Jean paul sartre, op cit, tak 87 apremière vue, cela ne fait pas de doute on écrit pour le lecteur universel ; et nous avons vu, en effet, que l’exigence de l’écrivain s’adresse en principe à tous les hommes. 67 -robert escarpit, op cit, tak 98 autrement dit, un public-interlocuteur existe aux sources même de la création littéraire. 68 ip. Andriamangatiana, teny fanolorana ny vakivakim-piainana, nosoratan’i rado, tao mandrosoa ivato, 18 mey 1998.
Araka ny famaritan’i régis rajemisa raolison 196 , ny atao hoe firenena dia avy amin’ny fototeny hoe -reny ny hoe firenena dia midika hoe vahoaka iray tany, fomba sy fiteny ka miray monina amin’ny fanjakana iray ny fahafahan’ny firenena izany dia midika ho fahafahan’ny vahoaka ao aminy, ny tany onenany ary ny teny sy ny fomba amam-panaony. Ny fahafahan’ny vahoaka dia fijoroan’ny tsirairay ho tompon’andraikitra amin’ny fiainam-pirenena. Anisan’izany ohatra, ny fandraisana andraikitra amin’ny fikatsahana ho avy mamirapiratra ho an’ny firenena. Na dia nomena ny fahaleovantenany aza ny firenena malagasy ny taona 1960, dia mbola maro ireo rafitra napetraky ny mpanjanatany no nangeja azy. Toa anarany fotsiny ny fahaleovantena nomena. Araka ny filazan’ny mpanoratra moa, dia fahaleovantena kalokalo fotsiny197 no nisy teto. Mbola nandrakotra ny firenena iray manontolo ny mpanjanaka, mbola maro ihany koa moa ireo taman-komana tamin’ny andron’ny fanjanahantany no mivarotra ny firenena amin’ny firenen-kafa. Ohatra iray maneho izany geja mahazo ny firenena malagasy izany ny voalaza amin’ity sombin-dresaka ataon’i dr rabary ity ny hanina andavanandro tadiavina, ny ady hialana amin’ny fangejan’ny mpanjanatany tsy mbola afa-po sady tsy manaiky ny fahaleovantenantsika atrehina ny fanitsiana ny saina efa zatra ny rafitra kapitalista etsy andaniny. Marina ny an’ise, randria, fa mbola be loatra ny malagasy taman-komana fahiny no miray tsikombakomba amin’ny mpitsentsitra tsy mety voky
Ny fiandanian’ny mpanoratra amin’ireo mahantra. Tsy fidiny ho an ny ankamaroan ny mahantra ny fahantrana mianjady aminy, fa misy antony avy amin ny mpiara-belona aminy ao. Raha ambara amin ny fomba hafa, dia mety ho nisy fanambakana nataon ireo matanjaka, na manam-pahalalana noho izy, na ireo ambony noho izy izay mitrandraka sy mametsifetsy azy ireny. Ambaran i lyra ao amin ny faharavana 89 izany. Hoy izy tsy ozon ny anjara mandaroka ny noana, na baikon ny tantara mamay ny hakamoana
Ny toerana ara- jeografia niraisan’ny tantara rehetra dia teto madagasikara tsy mahagaga izany satria ny mpanoratra ny tantara dia teratany malagasy ary ny olona handefasana ny hafatra amin’ny ankapobeny dia malagasy avokoa. Manamarina izany ny tsy fisian’ny fanoritsoritana lava ao amin’ny tantara satria heverin’ny mpanoratra fa toerana ananan’ny mpamaky fahalalana ny toerana tondroina ao amin’ny tantara. Mazava araka izany fa ny mombamomba ny fiaraha-monina malagasy no avoitran’ny tantara ao. Araka ny nambaran’i francois mauriac manao hoe tsy afaka hanoritsoritra momba ny zavatra iray isika raha tsy efa nahita ny tao anatiny tao.86. Toy izao no hita ao amin’ny sangisangy ny andro vao amin’ny fito ora mahery kely , ny fivarotany tsy aiza fa etsy analakely ny mpividy antsinjarany tsy dia mahataitra azy. Mpivarotra kely telo lahy avy any ambanivohitra no hany nifanaovany fotoana amin’ny valo. Mainka nitsiky i mily nieritreritra ireo baloana roa sasany no indray ho vidian- dry zareo tolo-botsotra toy izao no hita ao amin’ny tadio avy any am- pasana tsy navelan’ny dokotera tao ankazobe handeha izy fa nalefany taty antananarivo hotsaboina ety befelatanana fa ankoatra ny teto antananarivo izay renivohitry madagasikara dia nisy fironan’ny mpandray anjara ka hitodi-doha ho any ambanivohitra toy ny ambatomanga, anjozorobe; moramanga ; ohatra ny ao amin’ny izaho ve no diso herinandro izay no nahatongavanay teto ambatomanga tsy ny haka rivotra no foto-dia fa ny handamina ny tany novolen’ny olona lah 8
Eo no ilaina ilay fahaiza-manao nohazavaina tamin’ny zana-toko roa teo aloha. Raha ny hita amin’ity tononkalo ity mantsy, dia tsy afaka ny hifameno mihitsy ny fomba roa tonta fomba malagasy sy fomba vahiny , fa mivadika ho zava- mahamenatra ny fitambarany, raha tsy hay ny mampifameno azy.
Ny tanjon’ny mamahoaka tsy hafaliana hanao fotoam-piravoana fotsiny ihany, no anatanterahana ny mamahoaka fa mikendry tanjona. Ny fanatanterahana ny mamahoaka tamin’ny endriny taloha dia niteraka fihavanana sy firaisan-kina ary ihany koa fandrosoana teo amin’ny fiarahamonina vakinankaratra. Efa voalaza tary aloha fa hampiroborobo ny kolon-tsaina sy hamaha ny olana ara-piarahamonina ao amin’ny faritra vakinankaratra, no tanjon’ireo mpikaon-doha namolavola ny mamahoaka, raha ny fahafahan’ny mpanakanto mivelona amin’ny zava- kanto ataony sy hahatonga azy ho fanoitra ara-toe-karena ho an’ny fireneny kosa no tanjon’ny tetikasa art mada andiany faharoa. Raha aravona ireo, dia azo lazaina ho mikendry tanjona telo 03 ny fanatanterahana ny fotoam-piravoana mamahoaka fampisongadinana ny kolontsaina malagasy sy vakinankaratra, famerenan-kasina ny soatoavina malagasy, fampandrosoana ny faritra.
Fahavononana hampandroso an’i madagasikara natombok’i asiniony tamin’ny famelomana ny teny malagasy ny fampandrosoana an’i madagasikara. Mibaribary izany amin’ny fianianany fa hanoratra foana izy. Araho ange ny fiventesany izany ao amin’ny hanoratra aho 120
Ao anatin’io boky io no ahitana ireo lamina rehetra amin’ny fampitana fahalalana, toy ny lohateny, ny lesona, ny andininy. Hita ao ihany koa ireo singa miantoka ny firindran’ny fampianarana, toy ny endrika isehoan’ny fahalalana, ny fanadihadiana, ny fampiharana, ny famintinana, ary ny fitsapana. Ity boky ity dia tokony hitandrina ireto fepetra manaraka ireto farafaharatsiny ny tombambidin’ny fahalalana omena. Izany hoe mahatsapa ny hasarobidin’ny safidy atao, ary mijery ny fatran’ny fahalalana atolotra ny mpianatra ny fahaizana mampifandray ny fahalalana amin’ny tontolo manodidina ny mpianatra sy ny kolontsain’ny firenena, ary ny foto-kevitra ijoroan’ny fanabeazana ny fahamoran’ny fandraisana ny fahalalana ao anatiny. Anisan’izany ny fisian’ny fizahan-takila, ny index 9, ny fafana tokony hilaina amin’ny fanampim-panazavana rehetra. Takina amin’izany ihany koa ny fahazavan’ny soratra sy ny voambolana ampiasaina ao anaty boky ny fifanarahan’ny fitaovana ampiasaina sy ny fahalalana omena ny mpianatra. Voakasika amin’izany, ny boky amin’ny maha-boky azy, sy ny fahalalana atolotra ny mpianatra ao anatiny. Ohatra, ny fifandanjan’ny lahatsoratra sy ny sary; ny firindran’ny lesona sy ny asa izarana; eo koa ny fandaharam-pianarana sy ny fatran’ny fahalalana ilain’ny mpianatra. Tokony tsy hohadinoina koa ny faharetan’ny boky rehefa kirakiraina. Tokony ho boky tsy mora rovitra ny fonony, na mora miendaka ny takila tsirairay ao anatiny, rehefa ampiasain’ny mpianatra.
Ireo andininy sy andalana ireo no miverimberina. Ny antsoina hoe dady eto dia ireo razana rehetra any ankoatra. Vehivavy no tondroin’ny teny hoe dady amin’ny andavanandro renibe no tena dikany. Raha anondroana lehilahy io teny io, izany hoe anondroana ny raibe, dia ampiana ny teny hoe lahy ka manome dadilahy. Fiteny eo amin’ny tsimihety ihany koa ny hoe dadivavy; mitovy ny dikan’izay sy ny dikan’ny teny tsotra hoe dady. Fa ireo rehetra nanaranaka ireo tena ankoatra ny ray sy reny niteraka dia azo tondroina amin’ny teny tokana hoe dady.
Hasomparana sompatra eny mantsy, itony mpialona mitady handrava ny fo mifangia, tiany hikoro satria hoe milamina, ny fiainan’ireto mpifankatia. Sompatra eny mantsy, ianao ry sakaiza, fa manely tsaho tamin’ireo izay nitaiza ny tsiambaratelo natao teo aloha. No andro mitranga mamaky ny loha ny hasomparana tokoa tsy miala amin’ny tany na mahantra aza aho, tsy ho simban’izany. Hasomparana ve sa sotasota no anton’ireny fihetsika ireny? Na hisompatra aza ianao, ny anay tsy ho rava. F’efa latsaka anaty ny vetson’ny vava. Tandremo sakaiza ny vava atao, fa mety hanimba ny fihavanako aminao. Nampoina 06-04-92 va 36